Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: 299/A. § és az 1996. évi CXI. törvény 77. § stb.].
Paragraph Index: 535

2. Az állami és önkormányzati szervek jogalkotó hatáskörét az Alkotmány és a Jat. szabályozza. A Jat. határozza meg azt is, hogy az állami szervek aktusai közül melyek minõsülnek jogszabálynak, és melyek azok, amelyek az állami irányítás egyéb jogi eszközei közé tartoznak. Az Alkotmány és a Jat. rendelkezései alapján az MNB hirdetményei formailag nem tekinthetõk sem jogszabálynak, sem az állami irányítás egyéb jogi eszközének (különvélemény, I. 3. pont). 2.1. Ha a többségi határozat következtetése helytálló is lenne abban a tekintetben, hogy a hirdetmények „az MNB monetáris tanácsa bankjegy bevonásáról hozott egyedi döntésének közzétételi formája” (többségi határozat, IV. 3. pont), akkor egyúttal meg kellett volna azt is állapítania: a hirdetmény közzététele tartalmilag hatósági jogalkalmazói döntés. A többségi határozat logikája szerint az MNB — a hirdetmény közzétételével — a generális normát [az Mnbtv. 31. § (2) bekezdését] konkretizálja — a többségi határozat szerint: „ismétli meg” — egyedi ügyben. Így a többségi határozatnak azt kellett volna megállapítania, hogy az MNB valójában a közzététel elrendelésével hatósági ügyben jár el, hiszen intézkedése (pénzügyi) államigazgatási jogviszonyt hoz létre, s e döntése közhatalmi jellegû. Egyébként a többségi határozatnak bizonyítani kellett volna — és ekkor a hirdetmény közzététele valóban nem minõsülne az államigazgatási eljárás általános szabályairól 2003/13. szám

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes